Tarybos ir Komisijos sprendimas
2000 m. spalio 12 d.
dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Moldovos Respublikos partnerystę, protokolo sudarymo
(2000/684/EB, EAPB, Euratomas)
EUROPOS SĄJUNGOS TARYBA,
EUROPOS BENDRIJŲ KOMISIJA,
atsižvelgdamos į Europos bendrijos steigimo sutartį, ypač į jos 44 straipsnio 1 dalį, 47 straipsnio 2 dalies paskutinį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 308 straipsnius, siejant su 300 straipsnio 2 dalies antruoju sakiniu ir 300 straipsnio 3 dalies antrąja pastraipa,
atsižvelgdamos į Europos anglių ir plieno bendrijos steigimo sutartį, ypač į jos 95 straipsnį,
atsižvelgdamos į Europos atominės energijos bendrijos steigimo sutartį, ypač į jos 101 straipsnio antrąją pastraipą,
atsižvelgdamos į Komisijos pasiūlymą,
atsižvelgdamos į Europos Parlamento pritarimą [1],
atsižvelgdamos į Tarybos pritarimą, remiantis Europos atominės energijos bendrijos steigimo sutarties 101 straipsniu,
pasikonsultavusios su EAPB konsultaciniu komitetu ir gavusios Tarybos pritarimą,
kadangi:
(1) 1998 m. liepos 1 d. įsigaliojęs Partnerystės ir bendradarbiavimo susitarimas, nustatantis Europos Bendrijų bei jų valstybių narių ir Moldovos Respublikos partnerystę [2], padeda siekti Europos Bendrijų tikslų, kadangi jis yra svarbi Europos Bendrijų bei jų valstybių narių Moldovos atžvilgiu taikomos strategijos dalis.
(2) Partnerystės ir bendradarbiavimo susitarimas buvo pasirašytas iki Europos Sąjungos plėtros, kai į ją buvo priimtos Austrija, Suomija ir Švedija, 1997 m. gegužės 15 d. buvo pasirašytas protokolas, kuriuo prie to Susitarimo prisijungė trys naujos valstybės narės.
(3) Šalys susitarė, kad Europos Bendrijos, Moldovos Respublika ir visos valstybės narės, išskyrus Austriją, Švediją, Suomiją, Daniją ir Portugaliją, laikinai taikys Protokolą.
(4) Visos Protokolą pasirašiusios Šalys yra jį ratifikavusios,
NUSPRENDĖ:
1 straipsnis
Europos bendrijos, Anglių ir plieno bendrijos ir Europos atominės energijos bendrijos vardu patvirtinamas Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Moldovos Respublikos partnerystę, protokolas.
Protokolo tekstas pridedamas prie šio sprendimo.
2 straipsnis
Tarybos pirmininkas Europos bendrijos vardu išsiunčia pranešimą, kaip nustatyta Protokolo 4 straipsnyje. Komisijos pirmininkas tokį pranešimą išsiunčia Europos anglių ir plieno bendrijos bei Europos atominės energijos bendrijos vardu.
Priimta Briuselyje, 2000 m. spalio 12 d.